 **Fakultná nemocnica s poliklinikou Nové Zámky**

Slovenská 5587/11 A, 940 34 Nové Zámky

Tel: +421 (0) 35 691 2111 E-mail: [email@nspnz.sk](mailto:email@nspnz.sk) Web: [www.nspnz.sk](http://www.nspnz.sk)

**Výzva na predkladanie ponúk**

**Prieskum trhu na určenie predpokladanej hodnoty zákazky (PHZ)**

(ďalej len výzva)

podľa § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“ )

na predmet zákazky:

***Externý výkon funkcie manažéra kybernetickej bezpečnosti***

Fakultná nemocnica s poliklinikou Nové Zámky, ako verejný obstarávateľ plánuje uskutočniť verejné obstarávanie na vyššie uvedený predmet zákazky. V rámci prieskumu trhu na určenie predpokladanej hodnoty zákazky si Vás dovoľujeme požiadať o predloženie cenovej ponuky.

1. **Názov verejného obstarávateľa**

Názov: Fakultná nemocnica s poliklinikou Nové Zámky

Sídlo: Slovenská 5587/11A, 940 34 Nové Zámky

IČO: 173 361 12

DIČ: 2021068324

IČ DPH: SK2021068324

Právna forma: príspevková organizácia

Zastúpená: JUDr. Mgr. Mikuláš Blaško - riaditeľ FNsP Nové Zámky

Bankové spojenie: Štátna pokladnica, Radlinského 32, 810 05 Bratislava

BIC/SWIFT: SPSRSKBA

Číslo účtu príjemcu:7000540295/8180

Číslo IBAN : SK88 8180 0000 0070 0054 0295

BIC/SWIFT: SPSRSKBA

Zápis: register organizácií vedený Štatistickým úradom Slovenskej republiky a živnostenský register Okresného úradu Nové Zámky pod č. 404-9729

**Kontaktná osoba určená pre styk s uchádzačmi:**

**Kontaktná osoba k technickým otázkam: Vedúca odboru informatiky:**

Mgr. Hana Cviková, vedúca odboru informatiky, tel. 035/691 2132, [hana.cvikova@nspnz.sk](mailto:hana.cvikova@nspnz.sk)

**Oddelenie verejného obstarávania:**

Ing. Katalin Szabó, tel. 035/691 2214, [katalin.szabo@nspnz.sk](mailto:katalin.szabo@nspnz.sk)

1. **Predmet zákazky:**

Externý výkon funkcie manažéra kybernetickej bezpečnosti na obdobie 24 mesiacov.

Spoločný slovník obstarávania (CPV)

72000000-5 Služby informačných technológií: konzultácie, vývoj softvéru, internet a podpora

Druh zákazky: Služba

1. **Stručný opis predmetu zákazky:**

**Bližšia špecifikácia predmetu zákazky tvorí prílohu tejto výzvy.**

1. **Rozdelenie predmetu zákazky na časti**

Verejný obstarávateľ  vyžaduje predloženie ponuky na dodávku  celého predmetu zákazky.

1. **Variantné riešenie: Neumožňuje sa predložiť variantné riešenie.**

Uchádzač predloží ponuku na celý predmetu zákazky. Uchádzačom sa neumožňuje variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. Ak súčasťou ponuky bude viac riešení a nebude zrejmé, ktoré riešenie je základná ponuka, a ktoré je variantné riešenie, takáto ponuka bude zo súťaže vylúčená.

1. **Cena uvádzaná v ponuke pre určenie PHZ :**
2. Navrhované cenové navrhované cenové ponuky musia byť stanovená podľa § 3 zákona NR SR č. 18/1996 Z. z. o cenách v znení neskorších predpisov;
3. navrhované cenové ponuky budú vyjadrené v mene eurách a zaokrúhlené s presnosťou na 2  
    desatinné miesta,
4. uchádzač uvedie ním navrhované cenové ponuky podľa prílohy č. 1 tejto výzvy ako cenové  
   ponuky celkové a nemenné, ktoré budú zahŕňať všetky náklady spojené s plnením.
5. **Predpokladaná hodnota zákazky:** bude určená na základe prieskumu trhu (max. celková hodnota predmetu zákazky)
6. **Lehota na predkladanie ponúk: 15.2.2024 do 10.00 h.** – ponuka sa predkladá elektronicky na e-mailovú adresu [**katalin.szabo@nspnz.sk**](mailto:katalin.szabo@nspnz.sk)
7. **Výsledok verejného obstarávania:**

Výsledkom verejného obstarávania bude určenie predpokladanej hodnoty zákazky (PHZ). ktorá bude podkladom pre vypracovanie žiadosti na MZ SR. Po prijatí súhlasu so začatím realizácie procesu verejného obstarávania z MZ SR výber dodávateľa sa uskutoční v zmysle zákona o verejnom obstarávaní postupom v závislosti od predpokladanej hodnoty určenej na základe tejto Výzvy.

1. **Hlavné podmienky financovania a platobné podmienky:**

Predmet zákazky sa bude financovať formou bezhotovostného platobného styku. Faktúra musí byť vystavená v súlade s príslušnými právnymi predpismi, najmä v súlade so zákonom č. 222/2004 Z. z. o dani z pridanej hodnoty v znení neskorších predpisov. Ak faktúra nebude obsahovať zákonom stanovené náležitosti, resp. nebude po stránke vecnej alebo formálnej stránke správne vyhotovená, má objednávateľ právo vrátiť ju dodávateľovi na opravu a doplnenie, pričom u opravenej a doplnenej faktúry nová lehota splatnosti začína plynúť odo dňa doručenia opravenej a doplnenej faktúry objednávateľovi.

Dodávateľ je povinný vystaviť faktúru najneskôr do piateho pracovného dňa v mesiaci nasledujúcom po mesiaci, v ktorom bol predmet zákazky dodaný . Táto faktúra musí mať splatnosť 60 kalendárnych dní od vystavenia faktúry. Dodávateľ je povinný zaslať faktúru kupujúcemu v deň jej vystavenia, inak splatnosť faktúry začína plynúť v deň jej doručenia Objednávateľovi. Každá faktúra musí byť vystavená elektronicky a doručená Objednávateľovi na email: **faktury@nspnz.sk** . Elektronická faktúra je daňovým dokladom v zmysle § 71 ods. 1 zákona č. 222/2004 Z. z. o dani z pridanej hodnoty a §31 až 33 zákona č. 431/2002 Z. z. o účtovníctve. Fakturovaná suma bude uhradená bankovým prevodom na účet Dodávateľa. Objednávateľ neposkytuje zálohové platby.

Postúpenie pohľadávok dodávateľa podľa § 524 a nasl. Zákona č. 40/1964 Zb. Občiansky zákonník v znení neskorších predpisov (ďalej len ,,Občiansky zákonník“) bez predchádzajúceho písomného súhlasu zriaďovateľa objednávateľa (MZ SR) je zakázané. Právny úkon, ktorým budú postúpené pohľadávky dodávateľa v rozpore s dohodou objednávateľa a dodávateľa podľa predchádzajúcej vety bude podľa § 39 Občianskeho zákonníka neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom. Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.

Akceptácia ručiteľského vyhlásenia podľa § 303 a nasl. Zákona č. 513/1991 Zb. Obchodného zákonníka v znení neskorších predpisov zo strany dodávateľa je bez predchádzajúceho súhlasu zriaďovateľa objednávateľa (MZ SR) zakázaná. Právny úkon, ktorým dodávateľ akceptuje ručiteľské vyhlásenie tretej osoby, na základe ktorého sa tretia osoba stane veriteľom objednávateľa v rozpore s dohodou dodávateľa a objednávateľa podľa predchádzajúcej vety bude podľa § 39 Zákona č.40/1964 Zb. Občiansky zákonník v znení neskorších predpisov neplatné a porušenie zákazu podľa prvej vety je sankcionované zmluvnou pokutou vo výške 2 % z istiny pohľadávky postúpenej v rozpore so zákazom.

Týmto nie je dotknutý nárok objednávateľa na náhradu škody aj v rozsahu prevyšujúcom výšku dohodnutej zmluvnej pokuty a rovnako týmto nie je dotknutý nárok na inú zmluvnú pokutu podľa tejto zmluvy.

Dodávateľ sa zaväzuje, že pohľadávky vzniknuté z tejto zmluvy nepoužije ako predmet zálohu. Dodávateľ sa zaväzuje zdržať sa aj iných právnych úkonov, ktoré by mali za následok zmenu v osobe veriteľa peňažného záväzku voči dodávateľovi, a to pod sankciou neplatnosti takéhoto úkonu.

Predmet zákazky bude financovaný z vlastných prostriedkov verejného obstarávateľa..

1. **Podmienky účasti:**
2. Ponuku **môže predložiť fyzická osoba, právnická osoba alebo skupina takýchto osôb, ktorá má oprávnenie podnikať v predmete podnikania na činnosť, ktorá sa vzťahuje na predmet zákazky,**
3. **uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predložila ponuku,**
4. **uchádzač nemôže mať uložený zákaz účasti** vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
5. **Predkladanie ponúk – náležitosti ponuky (obsah) :**

V ponuke predložte nasledovné doklady a dokumenty:

1. Uchádzačom podpísaná a opečiatkovaná cenová ponuka (príloha č. 1 )-  **Celková cena v eurách bez DPH, DPH a s DPH**, ktorou sa rozumie celková cena za plnenie predmetu zákazky. V navrhnutej cene požadujeme zahrnúť všetky náklady.
2. Doklad, ktorým uchádzač preukáže oprávnenie podnikať v predmete podnikania na činnosť, ktorá sa vzťahuje na predmet zákazky, (verejný obstarávateľ *nevyžaduje* predložiť kópiu oprávnenia poskytovať predmet plnenia rovnaký alebo podobný ako je predmet zákazky. Túto skutočnosť si verejný obstarávateľ overí vo zverejnených profesijných registroch.
3. **stručný opis predmetu zákazky, (z dôvodu overenia splnenia technických parametrov)**
4. **Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Zadávanie zákazky po obdržaní súhlasného stanoviska z MZSR bude zabezpečené elektronickou formou cez informačný systém Elektronického verejného obstarávania (ďalej len „IS EVO“).**.**

**UPOZORNENIE: Prieskum trhu slúži Vyhlasovateľovi na určenie predpokladanej hodnoty zákazky v procese verejného obstarávania a nevedie k uzatvoreniu odberateľsko-dodávateľského vzťahu.**

V Nových Zámkoch, dňa 7.8.2024

Za verejné obstarávanie:

Ing. Katalin Szabó - referentka oddelenia verejného obstarávania .............................................

Schválil :

.............................................

JUDr. Mgr. Mikuláš Blaško

riaditeľ FNsP Nové Zámky

Prílohy.:

príloha č. 1 - návrh na plnenie kritéria

príloha č. 2 - špecifikácia predmetu zákazky

**Príloha č. 1.**

**Návrh na plnenie kritéria**

***Externý výkon funkcie manažéra kybernetickej bezpečnosti***

Názov uchádzača:

Sídlo uchádzača:

IČO:

IČ DPH:

Štatutárny zástupca/zástupcovia uchádzača:

Tel., mobil:

E-mailová adresa:

Lehota realizácie zákazky :

Platnosť ponuky (min. 2 mesiace):

Platiteľ DPH : áno /nie:

Návrh ceny uchádzač uvedie v číselných hodnotách v eurách a centoch, zaokrúhlene na dve desatinné miesta. Ak uchádzač nie je platiteľom DPH, uvedie zmluvnú cenu v eurách iba ako celkovú cenu.

|  |  |  |  |  |
| --- | --- | --- | --- | --- |
| **Predmet**  **zákazky** | **Cena v eur**  **bez DPH za 1 mesiac** | **Cena v eur bez DPH za 24 mesiacov (1344 ČH)** | **DPH**  **v eur** | **Cena v eur**  **s DPH** |
| Manažér KB ( 7 \* 8h) = 56 ČH |  |  |  |  |

**Čestné vyhlásenie uchádzača**

Dolu podpísaný čestne vyhlasujem, že :

1. Riešenie uvedené v tejto cenovej ponuke zodpovedá parametrami špecifikácii a požiadavkám verejného obstarávateľa na predmet zákazky.
2. Cena predmetu zákazky za obstarávaný predmet je uvedená na základe vlastných prepočtov, berie do úvahy všetky skutočnosti, ktoré sú nevyhnutné na úplné a riadne plnenie zmluvy, pričom do ceny sú zahrnuté všetky náklady spojené s požadovaným predmetom zákazky.

V ............................. dňa....................

Podpis a pečiatka oprávnenej osoby/štatutára uchádzača: ..............................................................